Jerg-Ratgeb-Preis
Dr Jerg-Ratgeb-Preis fir d Freiheit vo dr Konscht ond fir d Gwaltlosichkeit em Kampf om meh Menschlichkeit ischt vo de Kinschtler HAP Grieshaber ond Rolf Szymanski ens Leaba gruafa ond zom erschda Môl em Jôhr 1977 an da eschtreichischa Bildhauer Rudolf Hoflehner vrliha wôrra. Nôch-em Grieshaber seim Ableaba (1981) hôt d HAP-Grieshaber-Stifdong a Preisgericht eigsetzt, wo älle drei Jôhr an Preisdräger beschdemma soll, wo neabem staddlicha Preisgeld – am Ôfang send’s 30.000 Mark gwäa, heitzodag send’s 20.000 Euro – a Ausstellong mit Kadalog kriagt.

Dui Auszoichnong wuud emmr an-an Kinschtler vrliha, wo mit-ma ibrzeigenda Lebenswerk uffwarda kôô, abr bisher noh et dui Anerkennong kriagt hôt, wo-nr eigentlich vrdeant het; des hoißt, dui Auszoichnong soll uff-en uffmerksam macha. D Organisazioo ond d wissaschaftlicha Betreiong liiget beim Stedtischa Kunschtmuseom Reitlenga (Spendhaus). Finanziirt wuud seller Preis vo dr Stadt Reitlenga mit Ondrstitzong vo dr HAP-Grieshaber-Stifdong. Seit em Jôhr 2002 wuud dr Jerg-Ratgeb-Preis bloß noh älle viir Jôhr vrgeaba.

Preisträger 
De bisherige Preisträger seit 1987 send gwäa:
 1987: Emil Schumacher
 1990: Wilhelm Loth
 1993: Carlfriedrich Claus
 1996: Armando
 1999: Walter Stöhrer
 2002: Lucian Freud
 2006: Hartwig Ebersbach
 2010: Josua Reichert
 2014: Joannis Avramidis
 2018: Olaf Metzel

Weblinks 
 Jerg-Ratgeb-Preis

Uuszeichnig